Clara Reeve

Clara REEVE (naskiĝis je 1729 en Ipswich; mortis la 3-an de decembro 1807 samloke) estis angla romanverkistino, kiu verkis en la stilo de la gotika romano.

Reprezentantino de la gotika ĝenro, kaj sekvantino de Horace Walpole, Clara Reeve estas tre grava en la historio de la gotika romano; ŝi estis la unua, kiu distingis inter la ĝenroj kaj emfazis la gravecon de moraleco en la gotiko.

 Verkado 
Clara Reeves komencis labori kiel tradukistino kaj verkistino. Influite de la romano de Horace Walpole La Kastelo de Otranto, ŝi publikigis sian unuan romanon, La Ĉampiono de Virto, en 1777, kiu poste estis represita kiel La Malnova Angla Barono.Gary Kelly, "Reeve, Clara (1729–1807)", Oxford Dictionary of National Biography, Oxford: OUP. Retrieved 24 January 2015. Ambaŭ verkoj havis gravan influon sur la ĝenro de gotika literaturo. 

Samuel Richardson ankaŭ estis inter ŝiaj literaturaj rolmodeloj. Ŝia verkado servis kiel inspiro por la verko Frankenstein de Mary Shelley el 1818. 

En 1785, ŝia duvoluma verko, The Progress of Romance, Through Times, Countries, and Manners (La Progreso de Romanco, Tra Tempoj, Landoj kaj Manieroj), studo pri la ĝenro de romanoj, estis publikigita. La verko estis netradicia, ĉar estis nekutime tiutempe por virinoj verki en dialoga formo. Ĝi ofte estas menciita kune kun la pli fruaj publikaĵoj de Elizabeth Rowe kaj Susannah Dobson, kies tradicion ĝi sekvas. The Progress of Romance (La Progreso de Romanco), siavice, inspiris Siro Walter Scott, Nathaniel Hawthorne, Joseph Conrad, kaj Walter Savage Landor. 

 Verkaro 

 The Phoenix (1772), mallongigita traduko de Argenis de John Barclay
 The Champion of Virtue (1777), reeldonita kiel The Old English Baron (1778)
 The Two Mentors: A Modern Story (1783)
 The Progress of Romance (1785)
 The Exiles, or, Memoirs of the Count de Cronstadt (1788)
 The School for Widows: A Novel (1791)
 Plans of Education (1792)
 The Memoirs of Sir Roger de Clarendon (1793)
 Destination, or, Memoirs of a Private Family (1799)
 Edwin, King of Northumberland: A Story of the Seventh Century (1802)

 Referencoj 

 Eksteraj ligiloj 



Kategorio:Verkistoj de gotika fikcio
Kategorio:Anglaj verkistoj
Kategorio:Verkistinoj